OKRESNÁ PROKURATÚRA RIMAVSKÁ SOBOTA 
Jesenského 1, 979 80 Rimavská Sobota 1

Číslo: 2 Pv 579/15/6609	Rimavská Sobota 26.01.2016 
EEČ: 2-49-14-2016

U Z N E S E N I E

Trestná vec:	obv. XXXXX 
Trestný čin:	Prečin Zanedbanie povinnej výživy podľa § 207 odsek 1, odsek 3 písmeno c Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátorka Okresnej prokuratúry Rimavská Sobota 
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:  
XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX 17/6 XXXXX, XXXXX
väzba: nie
ktorý je trestne stíhaný pre trestný čin:
- Prečin Zanedbanie povinnej výživy podľa § 207 odsek 1, odsek 3 písmeno c Trestného zákona číslo 300/2005 Zbierky zákonov v znení zákona číslo 1/2014 XXXXX zákonov 

na tom skutkovom základe, že:
od 12.05.2015 až doposiaľ v obci XXXXX, okres XXXXX, XXXXX XXXXX a všade inde, kde sa zdržiaval, si neplnil pravidelne a v plnej výške svoju zákonnú vyživovaciu povinnosť, ktorá mu vyplýva z § 62 ods. 3 a nasl. Zákona o rodine číslo 36/2005 Zbierky zákonov, ktorá mu vyplýva zo Zákona číslo 601/2003 XXXXX zákonov o životnom minime a ktorá mu bola uložená rozsudkom Okresného súdu XXXXX spisovej značky XXXXX z 09.01.2013, právoplatným a vykonateľným 30.01.2013 a to prispievať výživným na svoju dcéru maloletú XXXXX, nar. XXXXX v XXXXX sumou vo výške po 30% zo sumy životného minima na nezaopatrené, neplnoleté dieťa mesačne, vždy do 25-teho dňa toho ktorého mesiaca vopred do rúk matky dieťaťa XXXXX, nar. XXXXX v XXXXX, trvalým bydliskom XXXXX, XXXXX, okres XXXXX, čo predstavuje sumu vo výške po 27,13 € mesačne, aj napriek tomu, že za uvedené obdobie na území Slovenskej republiky nikde nepracoval, nebol evidovaný ako uchádzač o zamestnanie pri ÚPSVaR XXXXX, Oddelenie služieb pre občana, nevykonával aktivačné práce, nepoberal podporu pred nástupom do zamestnania, resp. dávky v hmotnej núdzi, čím mu vznikol za uvedené obdobie do 19.01.2016 dlh na bežnom zameškanom výživnom pre matku dieťaťa XXXXX vo výške 244,17 €, pričom uvedeného konania sa dopustil aj napriek tomu, že bol odsúdený trestným rozkazom Okresného súdu XXXXX spisovej značky XXXXX z XXXXX, právoplatným a vykonateľným XXXXX, za prečin zanedbania povinnej výživy podľa § 207 odsek 1 Trestného zákona a bol mu uložený podmienečný trest odňatia slobody na štyri mesiace so skúšobnou dobou na dvanásť mesiacov a zároveň mu bola súdom uložená povinnosť spočívajúca v príkaze zaplatiť v skúšobnej dobe matke dieťaťa XXXXX zameškané výživné vo výške 420,16 €,  
lebo zanikla trestnosť činu.  
 
Odôvodnenie:
Vyšetrovateľka Okresného riaditeľstva PZ, odboru kriminálnej polície XXXXX uznesením sp. zn. ORP-614/1-VYS-RS-2015 z 13.11.2015 podľa § 199 odsek 1 Trestného poriadku začala trestné stíhanie a súčasne podľa § 206 odsek 1 Trestného poriadku vzniesla obvinenie XXXXX, za prečin zanedbania povinnej výživy podľa § 207 odsek 1, odsek 3 písmeno c) Trestného zákona, na tom skutkovom základe, ako je to uvedené vo výrokovej časti tohto uznesenia. 

Dňa 22.01.2016 bol na tunajšiu prokuratúru predložený vyšetrovací spis na vec sa vzťahujúci spolu s návrhom vyšetrovateľky PZ na zastavenie trestného stíhania obvineného XXXXX podľa § 215 odsek 1 písmeno h) Trestného poriadku s poukazom na ustanovenie § 86 odsek 1 písmeno a) Trestného zákona za prečin zanedbania povinnej výživy podľa § 207 odsek 1, odsek 3 písmeno c) Trestného zákona.
		
Obvinený XXXXX uznesenie o vznesení obvinenia za vyššie citovaný skutok a prečin osobne prevzal 23.11.2015 ako to vyplýva z pripojenej doručenky, ktorá je súčasťou vyšetrovacieho spisu. Sťažnosť proti uzneseniu o vznesení obvinenia za tento skutok proti jeho osobe si nepodal. 

V priebehu vykonaného vyšetrovania bol do vyšetrovacieho spisu zabezpečený rozsudok Okresného súdu XXXXX spisovej značky XXXXX z 09.01.2013, právoplatný a vykonateľný 30.01.2013, ktorým bol XXXXX súdom zaviazaný prispievať výživným na svoju dcéru maloletú XXXXX, nar. XXXXX v XXXXX, sumou vo výške po 30% zo sumy životného minima na nezaopatrené, neplnoleté dieťa mesačne, vždy do 25-teho dňa toho ktorého mesiaca vopred do rúk matky dieťaťa XXXXX, nar. XXXXX v XXXXX, trvalým bydliskom XXXXX, XXXXX, okres XXXXX

K predmetnej veci bola vypočutá svedkyňa a zároveň poškodená XXXXX, ktorá pred vyšetrovateľkou PZ 01.12.2015 vypovedala, že otec jej dcéry mal. XXXXX XXXXX si od posledného odsúdenia, t. j. od 12.05.2015, opätovne neplní vyživovaciu povinnosť na túto dcéru a preto na neho podala trestné oznámenie na polícii. Náhradné výživné na túto dcéru od príslušného ÚPSVaR XXXXX, XXXXX nepoberá, doposiaľ o jeho vyplácanie nepožiadala. V ďalšej svojej výpovedi z 08.01.2016 uviedla, že obvinený XXXXX jej 21.12.2015 poslal zameškané výživné vo výške 220,-- €, čím sa jedná o vyplatenie výživného za mesiace máj 2015 až december 2015, vrátane tohto mesiaca. Vyšetrovateľke PZ do vyšetrovacieho spisu predložila aj šek o vyplatení výživného. Jej dcéra mal. XXXXX od mája 2015 až doposiaľ núdzou netrpela, nakoľko sa poškodená XXXXX o svoju dcéru riadne stará podľa svojich schopností a možností. Ďalej svedkyňa a zároveň poškodená XXXXX predložila do vyšetrovacieho spisu ústrižok o zaplatení ďalšieho výživného obvineným XXXXX zo dňa 19.01.2016 a to vo výške 27,13 €, ktorou čiastkou jej obvinený XXXXX uhradil výživné do konca mesiaca januára 2016. 
Do vyšetrovacieho spisu boli taktiež zabezpečené ďalšie listinné dôkazy a to rodný list mal. XXXXX, doklady o úhrade výživného za mesiace máj 2015 až január 2016 obvineným XXXXX matke dieťaťa XXXXX, trestný rozkaz Okresného súdu XXXXX sp. zn. XXXXX na obvineného XXXXX, správy od ÚPSVaR XXXXX a Sociálnej poisťovne Bratislava a XXXXX na menovaného obvineného, ako aj ostatné listinné dôkazy. 

Vo vyšetrovacom spise sa teda nachádza doklad o zaplatení výživného obvineným XXXXX, 14.12.2015 vo výške 220,-- €, ČSOB, a. s. Praha, ktoré výživné obvinená obdržala 21.12.2015 ako aj fotokópia ústrižku o zaplatení výživného obvineným XXXXX 19.01.2016 matke dieťaťa XXXXX, ktoré výživné XXXXX 19.01.2016 obdržala prostredníctvom Poštovej banky, a. s. Bratislava, pobočka XXXXX, ako to sama potvrdila. 

Podľa § 207 odsek 1, odsek 3 písmeno c) Trestného zákona sa prečinu zanedbania povinnej výživy dopustí ten, kto najmenej tri mesiace v období dvoch rokov neplní, čo aj z nedbanlivosti zákonnú povinnosť vyživovať alebo zaopatrovať iného a uvedený čin spáchal, hoci bol v predchádzajúcich dvadsiatich štyroch mesiacoch za taký čin odsúdený. 

Podľa § 86 odsek 1 písmeno a) Trestného zákona trestnosť prečinu zanedbania povinnej výživy podľa § 207 zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

Podľa § 215 odsek 1 písmeno h) Trestného poriadku prokurátor zastaví trestné stíhanie ak zanikla trestnosť činu. 

Vzhľadom k vyššie uvedeným skutočnostiam, keďže si obvinený XXXXX splnil svoju vyživovaciu povinnosť v plnej výške a uhradil celé bežné zameškané výživné za obdobie mesiacov máj 2015 až do konca januára 2016 a  ďalšie výživné za mesiac február 2016 má vyplatiť do 25-teho dňa toho mesiaca a nakoľko o jeho dcéru maloletú XXXXX v uvedenom období bolo riadne postarané zo strany jej matky XXXXX a táto núdzou netrpela, som rozhodla tak, ako je to uvedené vo výrokovej časti tohto uznesenia. 
Poučenie:
Proti tomuto uzneseniu je prípustná sťažnosť, ktorú je možné podať do troch dní od jeho oznámenia u prokurátorky Okresnej  prokuratúry XXXXX. O sťažnosti rozhodne prokurátor Krajskej prokuratúry Banská Bystrica. Sťažnosť má odkladný účinok. 

JUDr. Renáta Vavráková 
prokurátorka